Lolland-Falsters Stifts-Tidende, 1828-11-04
Udenlandsk. Russisk-tyrkiske Anliggender. Endelig har den lykkeligste Følge kronet den russiske Armees Bestræbelser under Varnas Mure. Denne vigtige Fæstning overgav sig nemlig paa Discretion den 11te f. M. og samme Dag rykkede de russiske Tropper ind i den. Den 3die og 4de bleve tvende under Fæstningens Vold anlagte Miner sprængte, hvorved Værkerne paa den yderste Spidse af en af Stadens nordlige Bastioner, faldt i Graven. Paa samme Tid, og som Følge af disse Miner, sprængtes en Tredie nordlig Bastionen, hvis Aabning Oberst Schnilder med den største Dristighed besatte. Da der saaledes ved Beleiringsarbeiderne var aabnet en Vei til Fæstningen, blev det besluttet at afsende nogle Tropper, for paa den nordligste Bastion at opkaste et Batteri. Dertil bestemtes 110 Skytter og udvalgte Matroser, som skulde understøttes af et Compagni af det 13de Skytte-Regiment og tvende Compagnier af det ismailowske Garde-Regiment, samt 150 med Skandsekurve forsynede Haandværkere. Disse Skytter og Matroser trængte den 7de Octbr., en Time for Dagens Anbrud, under Anførsel af den tappre Sø lieutenant Saizewski, ind i Breschen, hvor de, uden at løsne et Skud, dræbte alle derværende Tyrker. Salzewski og hans tappre Mandskab lode sig, da de ingen Modstand fandt, henrive af deres Mod, og trængte frem indtil midt ind i Staden. De russiske Høistcommanderende indsaae imidlertid, at Skytterne hverken vilde kunne modstaae den hele tyrkiske Besætning eller beholde Bastionen, uagtet der blev afsendt Hjælpemandskab. Desaarsag blev der befalet et Tilbagetog, som foregik med den største Orden. De modige Krigere, førte et stort Antal christne Koner og Børn med, der Tirsdagen den 4 November 1828. i Staden havde sluttet sig til dem, erobrede 2 Faner og deels fornaglede deels kastede 14 Kanoner i Gravene. Russerne mistede 80 Døde og havde 300 Saarede. Tyrkernes Tab anslaaes til 600 Mand. Dette Foretagende gav Tyrkerne den Overbeviisning, at de ikke vare sikkre inden Varnas Mure og at Fæstningen kunde indtages med Storm. Som Følge deraf, indtraf strax en tyrkisk Embedsmand i den russiske Leir, for at underhandle og Overgivelse, og den 9de ankom en af Stadens fornemste Chefer, Jussuf Pascha, men uden at Beleiringsarbeiderne derved standsedes. Frygten, som hiin lille Hobs Dristighed havde afstedkommet blandt Tyrkerne, fremskyndte imidlertid Overgivelsen, og Jussuf Pascha var den Første, der tilligemed sin Hær gik over til Russerne. Morgenen derpaa, nemlig den 11te, fulgte hele Besætningen hans Exempel. Capudan Pascha, Fæstningens Commandant, toges til Fange i Citadellet. Han havde kun 300 Mand hos sig, med hvilke han begierede at marschere til Omer Vriones Armeecorps. Dette blev ham bevilget. Jussuf Pascha blev derimod hos Russerne. Endnu den 11te besaae Keiser Nicolaus alle de Deele af Staden, der vare blevne angrebne. – Fra Schumla haves intet mærkeligt Nyt. – Det lille Wallachi, hvor Paschaen af Widdin og General Geismar strides med afvexlende Lykke, har i den sidste Tid lidt meget. Ven og Fiende maa føle Medlidenhed med Beboerne af dette District. J Breve fra Odessa til de i Semlin værende isralitiske Handelshuse er, om de merkantilske Forhold i Fyrstendom merne, meddeelt ret interessante Notitser, som tildeels gaae ud paa, at Kornpriserne der maa stige meget, og at det var raadeligt, at gjøre store Jndkjøb. Der viste sig virkelig i Begyndelsen af forrige Maaned stærk Efterspørgsel af Hvede og Havre i Semlin. – Sultanen, er atter af Gesandterne fra England, Frankrig og Rusland gjort Forslag om at antage Conventionen af 6te Juli 1827, og Reis-Effendi sagde, at Porten var beredt til at underhandle; men sligt maatte foregaae i Constantinopel, da det stred imod dens Værdighed at sende en Gesandt til Corfu, hvor der opholdt sig russiske Diplomater og Afsendinger fra de græske Jnsurgenter. Fra Provindsen Macedonien vare i de første Dage af September 20,000 Mand afmarscherede til SchumlaSalonichi alene havde stillet 2 Regimenter regulaire Tropper, og flere der boende Beys havde paa egen Bekostning udrustet smaa Corps.